open-index/open-wikipedia-markdown huggingface dataset:
Waka Waka (This Time for Africa)

To **Waka Waka (This Time for Africa)** είναι ένα τραγούδι της Shakira, στο οποίο συμμετείχε και η νοτιοαφρικανική μπάντα Freshlyground. Το τραγούδι κυκλοφόρησε στις 7 Μαΐου του 2010 από την Epic Records, για το Μουντιάλ του 2010, το οποίο πραγματοποιήθηκε στη Νότια Αφρική. Η μουσική, οι στίχοι και η παραγωγή του τραγουδιού πραγματοποιήθηκαν από τη Shakira και τον Τζον Χιλ. Το κομμάτι ανήκει στο στυλ pop και οι στίχοι του προτρέπουν τους ανθρώπους να στοχεύουν τους στόχους τους. Στην αρχή, υπήρξαν αντιδράσεις καθώς το Μουντιάλ γινόταν στην Αφρική, και επιλέχτηκε η Κολοβμιανή Shakira, να ερμηνεύσει το τραγούδι της διοργάνωσης. 

Κατά τη στιγμή της κυκλοφορίας του έλαβε θετικές κριτικές, ιδιαίτερα για την παραγωγή του. Το single του τραγουδιού έλαχε μεγάλης επιτυχίας καθότι έφτασε στο νούμερο 1 τα charts πολλών χωρών, όπως η Αυστρία, το Βέλγιο, η Γαλλία, η Γερμανία, η Ιταλία και η Ελβετία. Στις ΗΠΑ έφτασε στο νούμερο 38 του Billboard Hot 100. Συνολικά ξεπέρασε τις 10 εκατομμύρια πωλήσεις κι έτσι έγινε ένα από τα πιο επιτυχημένα single όλων των εποχών. Για την προώθηση του κομματιού κυκλοφόρησε και video clip, στο οποίο συμμετείχαν αρκετοί ποδοσφαιριστές όπως ο Λίονελ Μέσι και ο Κριστιάνο Ρονάλντο.

## Παραπομπές


## Εξωτερικοί σύνδεσμοι
* Waka Waka (This Time for Africa) στο YouTube

Κατηγορία:Τραγούδια του 2010
Κατηγορία:Singles του 2010
Κατηγορία:Τραγούδια της Shakira
Κατηγορία:Ποδοσφαιρικοί ύμνοι και τραγούδια
Κατηγορία:Latin pop τραγούδια
Κατηγορία:Νούμερο 1 singles στην Αυστρία
Whenever, Wherever

To **Whenever, Wherever** είναι ένα τραγούδι της Shakira, το οποίο συμπεριλήφθηκε στον τρίτο δίσκο της *[[Laundry Service]]*, το 2001. Στις 27 Αυγούστου του 2001 κυκλοφόρησε και ως single, από την Epic Records και ήταν το πρώτο από αυτόν τον δίσκο. Το θέμα του τραγουδιού είναι ότι η ερμηνεύτρια είναι τυχερή που βρήκε τον σύντροφό της. Κυκλοφόρησε και μία ισπανόφωνη έκδοση ονόματι **Suerte**. Για την προώθηση του κομματιού κυκλοφόρησε και video clip. 

Το τραγούδι από τη στιγμή της κυκλοφορίας του έλαχε θετική κριτική, ειδικότερα για την παραγωγή του. Το τραγούδι ήταν η μεγάλη επιτυχία της στις ΗΠΑ, όπου έφτασε στο νούμερο 6 των αμερικανικών *[[Billboard Hot 100]]* κι έγινε έτσι το πιο επιτυχημένο single της στις ΗΠΑ, έως τότε. Γενικότερα το τραγούδι έφτασε στο νούμερο 1 πολλών charts ανά τον κόσμο, μεταξύ αυτών και στην Ελλάδα. Πλέον θεωρείται ως ένα από τα πιο αναγνωρίσιμα κομμάτια της Κολοβμιανής καλλιτέχνιδας. Κατά το 2002, ήταν το πιο επιτυχημένο single σε πωλήσεις, φτάνοντας τις 8 εκατομμύρια πωλήσεις παγκοσμίως, κι έγινε ένα από τα πιο επιτυχημένα singles όλων των εποχών.

## Παραπομπές


## Εξωτερικοί σύνδεσμοι
* Whenever, Whenever στο YouTube

Κατηγορία:Τραγούδια του 2001
Κατηγορία:Singles του 2001
Κατηγορία:Τραγούδια της Shakira
Κατηγορία:Latin pop τραγούδια
Κατηγορία:Νούμερο 1 singles στην Αυστρία
Κάτω Αλισσός Αχαΐας

Ο **Κάτω Αλισσός** είναι οικισμός του Νομού Αχαΐας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Δυτικής Αχαΐας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Δύμης ως έδρα του ομώνυμου πρώην δημοτικού διαμερίσματος.

## Δημογραφική εξέλιξη
Η δημογραφική εξέλιξη του οικισμού του Κάτω Αλισσού στον 21ο αιώνα είναι η εξής:

## Συγκοινωνίες
Η περιοχή εξυπηρετείται από τις 29 Φεβρουαρίου 2020 από τη Γραμμή 2 του Προαστιακού Σιδηρόδρομου Πάτρας μέσω της στάσης «Αλισσός / Alissos», ενώ σε κοντινή απόσταση βρίσκεται επίσης ο τερματικός σταθμός «Κάτω Αχαΐα / Kato Achaia».

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Αλισός.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κάτω Αλισσού Αχαΐας. eetaa.gr. Ανακτήθηκε: 13/12/2017.
* Ε.Ε.Τ.Α.Α. - Διοικητικές μεταβολές Κοινότητας Κάτω Αλισσού Αχαΐας. eetaa.gr. Ανακτήθηκε: 13/12/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Δύμης
Κατηγορία:Δήμος Δυτικής Αχαΐας
Αλισσός Αχαΐας (τοπωνύμιο)

Με την ονομασία **Αλισσός** απαντώνται οι παρακάτω οικισμοί στην Αχαΐα:

* ο Αλισσός Αχαΐας, οικισμός του δήμου Δυτικής Αχαΐας, γνωστός και ως Άνω Αλισσός.
* ο Κάτω Αλισσός Αχαΐας, οικισμός του δήμου Δυτικής Αχαΐας.

Επιπλέον, υπάρχει ο οικισμός Παραλία Αλισσού Αχαΐας, που ανήκει στην Τοπική Κοινότητα Αλισσού.

Κατηγορία:Αποσαφηνίσεις ελληνικών τοπωνυμίων
Loca (τραγούδι, Shakira)

Το **Loca** είναι ένα τραγούδι της Shakira, το οποίο συμπεριλήφθηκε στον πέμπτο δίσκο της *[[Sale el Sol]]*, το 2010. Στις 10 Σεπτεμβρίου του 2010 κυκλοφόρησε από την Epic Records, ως το πρώτο single από τον δίσκο. Η εν λόγω έκδοση είναι ισπανόφωνη, και συμμετέχει τον El Cata, στις 13 Σεπτεμβρίου κυκλοφόρησε και η αγγλόφωνη έκδοση στην οποία συμμετέχει ο Dizzee Rascal. Το τραγούδι γράφτηκε από τη Shakira, σε συνεργασία με άλλους καλλιτέχνες.

Το τραγούδι έλαβε θετικές κριτικές, ενώ το single της αγγλόφωνης έκδοσης είχε εισπρακτική επιτυχία, μπαίνοντας σε αρκετές πεντάδες charts ανά τον κόσμο. Ενώ και η ισπανόφωνη έκδοση έλαβε εισπρακτική επιτυχία, φτάνοντας το νούμερο 1 των ελβετικών και των ισπανικών charts. Για την προώθηση του κομματιού κυκλοφόρησε και video clip, το οποίο γυρίστηκε στη Βαρκελώνη. Το single έγινε διαμαντένιο στην Κολομβία και πολυπλατινένιο στην Ιταλία, το Μεξικό και την Ισπανία.

## Παραπομπές


## Εξωτερικοί σύνδεσμοι
* Loca στο YouTube

Κατηγορία:Singles του 2010
Κατηγορία:Τραγούδια του 2010
Κατηγορία:Τραγούδια της Shakira
Κατηγορία:Latin pop τραγούδια
Charlie Bit My Finger

To ***Charlie bit my finger - again*** (γνωστό και ως **Charlie Bit My Finger** η **Charlie Bit Me**) είναι ένα viral βίντεο του 2007, το οποίο ήταν γνωστό ως το βίντεο με τις περισσότερες θεάσεις στο YouTube. Έως και τον Σεπτέμβριο του 2017, το βίντεο είχε πάνω από 850 εκατομμύρια θεάσεις και είναι πλέον το έκτο μη μουσικό βίντεο, που βρίσκεται ανάμεσα στα βίντεο με τις περισσότερες θεάσεις στο YouTube. Ο συνολικός χρόνος του βίντεο είναι 56 δευτερόλεπτα και ανέβηκε στο YouTube, τον Μάιο του 2007. 

Στο βίντεο εμφανίζονται ο Χάρι Ντέιβις-Καρ (τριών χρονών τότε) και ο Τσάρλι Ντέιβις-Καρ (ενός έτους τότε), τα οποία ήταν δύο αδέλφια από το Ηνωμένο Βασίλειο. Το βίντεο δείχνει τα δύο αγοράκια να κάθονται στην ίδια καρέκλα, με τον Χάρι να τοποθετεί το δάχτυλό του στο στόμα του Τσάρλι, και ο τελευταίος να του το δαγκώνει. Τότε ο πρώτος κοιτάζει το δάχτυλό του, και φωνάζει: «Ο Τσάρλι με δάγκωσε» και κατόπιν το βάζει ξανά στο στόμα του αδελφού κι εκείνος το δαγκώνει ξανά και πιο δυνατά. Τότε ο Χάρι λέει: «Άουτς!», με τον αδελφό του να ξεσπά στα γέλια. Κατόπιν γελά και ο ίδιος ο Χάρι, λέγοντας: «Ο Τσάρλι με δάγκωσε. Και, πραγματικά πόνεσε πολύ!».

Το βίντεο άλλαξε τη ζωή της οικογένειας, όπου τα δύο παιδιά έγιναν διάσημα. Ο πατέρας σε συνέντευξη του το 2009 δήλωσε ότι ο κόσμος ήθελε αυτόγραφα από τα δύο παιδιά. Η οικογένεια εισέπραξε από διαφημίσεις περίπου 100 χιλιάδες λίρες, όπου τη βοήθησε να αγοράσει καινούριο σπίτι. Κατόπιν δικαιώματα του βίντεο πουλήθηκαν στην εταιρεία Viral Spiral. Το περιοδικό *[[Time]]*, το κατέταξε πρώτο στη λίστα του με τα 50 Καλύτερα Viral Βίντεο. Αξιοσημείωτο γεγονός που ενισχύει τη δημοτικότητά του είναι ότι βρέθηκε στον υπολογιστή του Οσάμα Μπιν Λάντεν, στη συλλογή του με βίντεο και ήχους.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 2007
Κατηγορία:Βρετανικές ταινίες μικρού μήκους
Κατηγορία:Viral βίντεο
Κατηγορία:YouTube (βίντεο)
Πρωτάθλημα χειροσφαίρισης ανδρών Handball Premier 2017-2018

Το πρωτάθλημα Ελλάδας χάντμπολ ανδρών για την περίοδο 2017–18 ήταν το 39ο στην ιστορία του θεσμού, και το 3ο με την ονομασία Handball Premier. Διεξήχθη από την Ο.Χ.Ε. με τη συμμετοχή δώδεκα ομάδων. Πρωταθλητής αναδείχθηκε ο Ολυμπιακός Πειραιώς/ Όμιλος Ξυνή, για 1η φορά στην ιστορία του.  

Στην Α2 Εθνική υποβιβάστηκαν οι Γ.Σ. Δράμα '86 και Πανελλήνιος Γ.Σ..

## Κανονική περίοδος
### Βαθμολογία

### Αποτελέσματα

## Play off
Η ομάδα που τερμάτισε 1η στην κανονική περίοδο, θα αντιμετωπίσει στην ημιτελική φάση, τον νικητή του ζευγαριού των θέσεων 4-5 και αντίστοιχα ο 2ος, τον νικητή του ζευγαριού 3-6. Στην προημιτελική και την ημιτελική φάση, η ομάδα που θα επιτύχει 2 νίκες προκρίνεται. Στον μικρό τελικό, επίσης στις 2 νίκες θα διεκδικήσουν την 3η θέση. Στον τελικό, ο πρωταθλητής χρίζεται στις 3 νίκες. Το πλεονέκτημα έδρας το έχει πάντα, η ομάδα που έχει τερματίσει υψηλότερα στην κανονική περίοδο του πρωταθλήματος.

## Παραπομπές


## Εξωτερικοί σύνδεσμοι
* Επίσημος ιστότοπος ΟΧΕ
* Βαθμολογίες Επίσημος ιστότοπος ΟΧΕ.
*Αποτελέσματα Επίσημος ιστότοπος ΟΧΕ.

2017 2018
Κατηγορία:Χειροσφαίριση το 2017
Κατηγορία:Χειροσφαίριση το 2018
Οίκος του Χοεντσόλερν-Ζίγκμαρινγκεν

O **Οίκος του Χοεντσόλερν-Ζίγκμαρινγκεν**, γερμ. Hohenzollern-Sigmaringen είναι κλάδος του Οίκου των Χοεντσόλερν. Μέλη του Οίκου έγιναν βασιλείς της Ρουμανίας.

Το 1200 δημιουργήθηκε ο κλάδος της Σουαβίας, που παρέμεινε Καθολικός, ενώ ο κύριος κλάδος των Χοεντσόλερν στο Βρανδεμβούργο και την Πρωσία έγιναν Προτεστάντες. Μέλος του κλάδου της Σουαβίας ήταν ο Κάρολος Α΄, κόμης του Χοεντσόλερν, που όταν απεβίωσε το 1579 μοίρασε την κτήση του μεταξύ των τριών γιων του: ο πρώτος έλαβε το Χοεντσόλερν-Χέχινγκεν (Hechingen), o δεύτερος Κάρολος Β΄ το Χοεντσόλερν-Ζίγκμαρινγκεν (Sigmaringen) και ο τρίτος το Χοεντσόλερν-Χάιγκερλοχ (Haigerloch). Ο υποκλάδος Χοεντσόλερν-Χέχινγκεν και ο υποκλάδος Χοεντσόλερν-Χάιγκερλοχ εξέλιπαν το 1869 και το 1634 αντίστοιχα. Έτσι ο υποκλάδος Χοεντσόλερν-Ζίγκμαρινγκεν μετά το 1869 μετονομάστηκε σε Χοεντσόλερν.

Ο υποκλάδος Χοεντσόλερν-Ζίγκμαρινγκεν είχε έδρα το ομώνυμο κάστρο. Το πριγκιπάτο ήταν υποτελές στην Αγία Ρωμαϊκή Αυτοκρατορία του Γερμανικού Έθνους ως το 1806, οπότε ο θεσμός καταργήθηκε, ενώ ως αποτέλεσμα των Ναπολεόντιων πολέμων το 1815 έγινε ανεξάρτητο. Με τις επαναστάσεις του 1848 ο ηγεμόνας Κάρολος εκτοπίστηκε. Ο γιος του Κάρολος Αντώνιος ζήτησε την βοήθεια της Πρωσίας, που έφθασε το επόμενο έτος. Το 1850 υπογράφηκε συνθήκη προσάρτησης στην Πρωσία. Ο Κάρολος Αντώνιος έγινε πρωθυπουργός της Πρωσίας (1858-61) και ο γιος του Κάρολος Α΄ έγινε πρίγκιπας (1866-81) και μετά βασιλιάς (1881-1914) της Ρουμανίας. Οι απόγονοί του τον διαδέχθηκαν στον θρόνο της χώρας.

## Γενεαλογία των Ζίγκμαρινγκεν

## Πηγές
* Nachrichten über die Königliche Stammburg Hohenzollern: Mit 1 lithogr. Plan u. 8 Holzschnitten, Duncker, 1863, p. 64 ff. (Online)
* Gustav Schilling: Geschichte des Hauses Hohenzollern, in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, F. Fleischer, 1843, p. 312 ff

## Εξωτερικοί σύνδεσμοι

* County of Hohenzollern-Sigmaringen
Τζον Ντίλιντζερ

Ο **Τζον Χέρμπερτ Ντίτζερ** (αγγλικά: *John Herbert Dinger*, 22 Ιουνίου 1903 - 22 Ιουλίου 1934) ήταν Αμερικανός γκάνγκστερ κατά τη διάρκεια της Μεγάλης Ύφεσης στις ΗΠΑ. Λειτουργούσε με τη συμμορία  του, την επονομαζόμενη κι ως "The Terror Gang", με την οποία λήστεψαν συνολικά 24 τράπεζες και τέσσερα αστυνομικά τμήματα, έχοντας παράλληλα κι άλλες δραστηριότητες στον χώρο του εγκλήματος. Ο Ντίλιντζερ, κατάφερε να δραπετεύσει δις από τη φυλακή. Ο Ντίλιντζερ τελικά κατηγορήθηκε και για την δολοφονία ενός αστυνομικού, αλλά δεν καταδικάστηκε ποτέ για αυτό, αυτή ήταν η μόνη κατηγορία ανθρωποκτονίας που υπέστη. 

Έλαβε δημοσιότητα από τα Μέσα κατά την περίοδο που ήταν δραπέτης, ενώ εξ αιτίας της προσωπικότητάς του και του ύφους του, τον συνέκριναν με τον Ρομπέν των Δασών.  Σε απάντηση, ο διευθυντής του FBI Τζ. Έντγκαρ Χούβερ, ανέπτυξε ένα πιο εξελιγμένο γραφείο ως όπλο ενάντια στο οργανωμένο έγκλημα, χρησιμοποιώντας τον Ντίλιντζερ και τη συμμορία του ως πλατφόρμα εκστρατείας. Κατάφερε να αποφύγει τη σύλληψη σε τέσσερις πολιτείες, επιστρέφοντας στο σπίτι του πατέρα του, μετά από έναν τραυματισμό που είχε. Το 1934, επέστρεψε στο Σικάγο, και η Άνα Κουπάνας, ιδιοκτήτρια οίκου ανοχής, στον οποίον είχε βρει καταφύγιο ο Ντίλιντζερ, τον κατέδωσε στην αστυνομία. 

Στις 22 Ιουλίου του 1934, κι ενώ έβγαινε από το θέατρο "Biograph Theater", πήγανε να τον συλλάβουν οι πράκτορες Μέλβιν Πέρβις και Σάμιουελ Π. Κόλι. Εκείνος επιχείρησε να διαφύγει της σύλληψης, αλλά δεν τα κατάφερε και πυροβολήθηκε από τους αστυνομικούς, πεθαίνοντας. Η δολοφονία του κρίθηκε εύλογη. Ο Ντίλιντζερ ήταν ήδη ένας περιβόητος κακοποιός, ενώ  έως και σήμερα τα Μέσα ασχολούνται μαζί, αφού έχουν γυριστεί δεκάδες ταινίες που τον αφορούν, επηρεάζοντας κι άλλες τέχνες.

## Παραπομπές


## Επιπλέον μελέτη
* Beverly, William. ''On the Lam: Narratives of Flight in J. Edgar Hoover's America''. Jackson, Mississippi: University Press of Mississippi. 2003. .
* Burrough, Bryan. ''Public Enemies: America's Greatest Crime Wave and the Birth of the FBI, 1933-34'' . New York: Penguin Press. 2004. .
* Cromie, Robert and Pinkston, Joseph. *Dillinger: A Short and Violent Life* (1962)
* DeBartolo, Anthony. *Dillinger's Dupes: Town Seeks To Preserve A Jail Yet Escape A Dastardly Deed*. *[[Chicago Tribune]]*.
* Erickson, Matt and Bill Thornbro. *John Dillinger: A Year in the Life.* *The Times of Northwest Indiana*.
* Girardin, G. Russell, Helmer, William J., Mattix, Rick. *Dillinger: The Untold Story*.
* Gorn, Elliott J. *Dillinger's Wild Ride: The Year That Made America's Public Enemy Number One* (New York, OUP USA, 2009).
* Helmer, William J.; Mattix, Rick (1998). Public Enemies: America's Criminal Past, 1919-1940. New York City, New York: Facts on File. p.&nbsp;17. .
* Peters, Robert. *What Dillinger Meant to Me* Seahorse Press 1983 (with link to complete text online)
* Toland, John. *The Dillinger Days*. Random House 1963

## Εξωτερικοί σύνδεσμοι
* Famous Cases: John Dillinger – at the FBI
* 
* ''Dillinger: The Untold Story'', Anniversary Edition.  Indiana University Press.

Κατηγορία:Αμερικανοί εγκληματίες
Κατηγορία:Ληστές
Κύπελλο Ελλάδος χειροσφαίρισης ανδρών 2011–2012

Το κύπελλο Ελλάδας χάντμπολ ανδρών της περιόδου 2011-12, ήταν το 30ο στην ιστορία του θεσμού. Μετείχαν μόλις δέκα ομάδες, έξι από την Α1 και τέσσερις από την Α2 κατηγορία. Κυπελλούχος αναδείχθηκε η ομάδα του ΠΑΟΚ για πρώτη φορά στην ιστορία του. 

## Α΄ Φάση

## Β΄ Φάση

## Ημιτελικοί

## Μεγάλος Τελικός
Κλειστό "Δημήτριος Τόφαλος"

## Παραπομπές


## Εξωτερικοί σύνδεσμοι
*Αποτελέσματα Επίσημος ιστότοπος της ΟΧΕ

2011 2012
Κατηγορία:Χειροσφαίριση το 2011
Κατηγορία:Χειροσφαίριση το 2012
Δύο Βουνά Φθιώτιδας

Τα **Δύο Βουνά** είναι ημιορεινό χωριό της Στερεάς Ελλάδας στην Περιφερειακή Ενότητα Φθιώτιδας.

## Γεωγραφία - Ιστορία
Τα Δύο Βουνά βρίσκονται στις ανατολικές πλαγιές της Οίτης σε απόσταση 17 χλμ. Ν.-ΝΔ. από τη Λαμία και 8 χλμ. Ν. από τον Γοργοπόταμο. Το χωριό είναι κτισμένο σε οροπέδιο και έχει θέα προς τον κάμπο της Λαμίας, τον Μαλιακό κόλπο και την Όθρυ. Είναι γνωστό από την εποχή της Τουρκοκρατίας και είναι η γενέτειρα του Γιάννη Δυοβουνιώτη, οπλαρχηγού της Επανάστασης του 1821 που πήρε μέρος σε πολλές μάχες (Μάχη των Βασιλικών, μάχες του Σπερχειού κ.α.). Νοτιοδυτικά και στην οχυρή τοποθεσία «Δέμα» υπάρχουν ερείπια από τείχη , που έκτισε ο Ιουστινιανός Α´ γύρω στο 600 ενώ κοντά στην ίδια περιοχή βρίσκεται και το «Λημέρι του Δυοβουνιώτη». Το χωριό αναφέρεται επίσημα, μετά την απελευθέρωση, το 1835 προσαρτάται στον τότε δήμο Αλόπης (Δρυόπων). Το 1919 με το ΦΕΚ 95Α - 03/05/1919 ορίστηκε έδρα στην ομώνυμη νεοϊδρυθείσα κοινότητα. Σύμφωνα με το πρόγραμμα Καλλικράτης αποτελεί την τοπική κοινότητα Δύο Βουνών που υπάγεται στη δημοτική ενότητα Γοργοποτάμου του Δήμου Λαμιέων και σύμφωνα με την απογραφή του 2011 έχει πληθυσμό 79 κατοίκους, ενώ σε αυτήν του 2001 είχε 191.

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Λαμιέων
Νέο Κρίκελλο Φθιώτιδας

Το **Νέο Κρίκελλο** είναι ένα δημοτικό διαμέρισμα του νομού Φθιώτιδας. Η προηγούμενη ονομασία του ήταν **Κάτω Βαρδάτες**. Σύμφωνα με την απογραφή του 2011 οι μόνιμοι κάτοικοι είναι 480.

## Τοποθεσία
Βρίσκεται σε υψόμετρο 20 μέτρων από την επιφάνεια της θάλασσας. 

## Ιστορία
Οι κάτοικοι του Κρικέλλου Ευρυτανίας λόγω λειψυδρίας και φαινομένων ληστείας στους οικισμούς τους, αναγκάστηκαν να μετακινηθούν κοντά σε πηγή. Έτσι δημιούργησαν ένα μεγάλο χωριό, στο οποίο έδωσαν το όνομα Κρίκελλο, επειδή οι οικισμοί από τους οποίους προήλθε ήταν τοποθετημένοι γύρω του σε σχήμα κύκλου, όπως η κρικέλλα. Ως πρώτος οικιστής του Κρικέλλου φέρεται κάποιος Παπαδήμος.

Από το 1900 οι Κάτω Βαρδάτες ήταν βάλτος και από εκεί και έπειτα άρχισαν να κατασκευάζουν τις πρώτες καλύβες. Το 1915 έβαλαν τα πρώτα θεμέλια για το πρώτο σπίτι. Πολλά χρονιά αργότερα το 1941 άρχιζαν να χτίζονται τα σπίτια από πλίνθους.

Το 1925-30 ήρθε ο πρώτος δάσκαλος. Το πρώτο σχολείο κατασκευάστηκε το 1935-36, το οποίο ονομαζόταν το σχολείο του Τσουρτού. Κατά την περίοδο 1938-1951 φοιτούσαν πάνω από 100 παιδιά.

Οι λιγοστοί κάτοικοι των Κάτω Βαρδατών αναγκάζονταν να πηγαίνουν στις Βαρδάτες, διότι το χωριό δεν είχε εκκλησία. Η εκκλησία άρχισε να χτίζεται το 1935 και λειτούργησε το 1939.

Στις 3 Ιουνίου 1962, οι Κάτω Βαρδάτες μετονομάστηκαν σε Νέο Κρίκελλο.

Σε τοποθεσία περίπου 1.500 μέτρα νοτιοδυτικά του χωριού έχει εντοπιστεί μέσα στους αγρούς τυμβοειδές έξαρμα, το οποίο είχε δεχθεί επιδρομές από αρχαιοκάπηλους.

## Παραπομπές


Κατηγορία:Δήμος Λαμιέων
Κατηγορία:Χωριά της περιφερειακής ενότητας Φθιώτιδας
Άνω Βαρδάτες Φθιώτιδας

Οι **Άνω Βαρδάτες** γνωστές και ως **Βαρδάτες**, επίσημα *Άνω Βαρδάται*, είναι πεδινό χωριό του νομού Φθιώτιδας σε υψόμετρο 85 μέτρων.

## Γεωγραφία - Αξιοθέατα
Οι Άνω Βαρδάτες βρίσκονται στους πρόποδες της Οίτης, πολύ κοντά στην αρχαία πόλη της Φθιώτιδας Τραχίς. Απέχει 12 χλμ. νότια της Λαμίας. Πάνω στο χωριό, προς τα νότιά του και μέσα σε βράχο, βρίσκεται το μοναστήρι της Παναγιάς της Προυσσιώτισας που γιορτάζει στις 23 Αυγούστου. Ονομάστηκε «Προυσώτισσα» διότι η εικόνα της Παναγίας έφτασε στην θέση εκείνη, από την πόλη Προύσα της Μ. Ασίας. Το όνομα Βαρδάτες το πήρε από τον αφέντη τους, τον Βαρδαμπέη. Το σχολείο εκεί λειτουργούσε από την Τουρκοκρατία περίπου από το 1890. Το σπίτι στο οποίο στεγαζόταν το σχολείο ήταν το σπίτι του παπά, αλλά επειδή ο ιερέας δεν ήρθε ποτέ, το σχολείο λειτούργησε τελικά εκεί. Σύμφωνα με το πρόγραμμα Καλλικράτης αποτελεί την Τοπική Κοινότητα Βαρδάτων, που ανήκει στη Δημοτική Ενότητα Γοργοποτάμου του Δήμου Λαμιέων και σύμφωνα με την Απογραφή του 2021 έχει πληθυσμό 219 κατοίκους. Η κοινότητα είναι χαρακτηρισμένη ως αγροτικός πεδινός οικισμός, με έκταση 5,511 χμ² (2011).

## Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Λαμιέων
Κατηγορία:Χωριά της περιφερειακής ενότητας Φθιώτιδας
Σιμόπουλο Ηλείας

Το **Σιμόπουλο** είναι κεφαλοχώρι του Νομού Ηλείας, ευρισκόμενο σε μια λοφώδη ημιπεδινή και εύφορη περιοχή σε υψόμετρο 200 μέτρων περίπου και ενδιάμεσα της τεχνητής Λίμνης Πηνειού και της Φολόης.

Αποτελεί, σύμφωνα με το «Πρόγραμμα Καλλικράτης» από 1/1/2011, δημοτική κοινότητα και τοπική έδρα της Δημοτικής Ενότητας Πηνείας του Δήμου Ήλιδας.

## Γενικές πληροφορίες
Τα χωριά που βρίσκονται εγγύς και στην γύρω περιοχή του Σιμόπουλου είναι ο Άγιος Νικόλαος, ο Λαγανάς, το Καλό Παιδί, ο Ανθώνας, η Βουλιαγμένη, ο Πρόδρομος, τα Γαβράκια, η Σκλίβα, το Μαζαράκι, ο Λάτας, η Εφύρα και η Οινόη. Απέχει οδικώς περίπου: 25 χιλιόμετρα από την Αμαλιάδα, 28 χιλιόμετρα από τον Πύργο και 60 χιλιόμετρα από την Πάτρα.

Παλαιότερα υπήρξε ανεξάρτητη κοινότητα της πρώην Επαρχίας Ηλείας. Κατά την περίοδο 1997-2010, βάσει του «Σχεδίου Καποδίστριας», άνηκε στον πρώην Δήμο Πηνείας αποτελώντας τόσο την έδρα του όσο και έδρα του ομώνυμου πρώην δημοτικού διαμερίσματος.

Στο Σιμόπουλο υπάρχει Κέντρο Υγείας και ΚΕΠ, καθώς και όλες οι σχολικές βαθμίδες της πρωτοβάθμιας και δευτεροβάθμιας εκπαίδευσης, όπως νηπιαγωγείο, δημοτικό, γυμνάσιο και γενικό λύκειο.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Σιμόπουλου Ηλείας. eetaa.gr. Ανακτήθηκε: 14/12/2017.
* Ε.Ε.Τ.Α.Α. - Διοικητικές μεταβολές Κοινότητας Σιμόπουλου Ηλείας. eetaa.gr. Ανακτήθηκε: 14/12/2017.
* Ε.Ε.Τ.Α.Α. - Διοικητικές μεταβολές Δήμου Πηνείας (1997-2010). eetaa.gr. Ανακτήθηκε: 13/12/2017.
* Ε.Ε.Τ.Α.Α. - Διοικητικές μεταβολές Δήμου Ήλιδας (1835-1912, 2010-σήμερα). eetaa.gr. Ανακτήθηκε: 14/12/2017.

Κατηγορία:Χωριά της περιφερειακής ενότητας Ηλείας
Κατηγορία:Δήμος Ήλιδας
Κατηγορία:Δήμος Πηνείας
Άγιος Νικόλαος Ηλείας

Με την ονομασία **Άγιος Νικόλαος** απαντώνται δύο οικισμοί στο Νομό Ηλείας:

* ο Άγιος Νικόλαος Ζαχάρως Ηλείας, οικισμός του δήμου Ζαχάρως.
* ο Άγιος Νικόλαος Πηνείας Ηλείας, οικισμός του δήμου Ήλιδας.

Κατηγορία:Αποσαφηνίσεις ελληνικών τοπωνυμίων
Βαρδάτες Φθιώτιδας

Με την ονομασία **Βαρδάτες Φθιώτιδας** μπορεί να αναφέρονται οι οικισμοί:
* οι Άνω Βαρδάτες Φθιώτιδας.
* το Νέο Κρίκελλο Φθιώτιδας το οποίο έως το 1962 ονομαζόταν Κάτω Βαρδάτες.
Ερρίκος Ε΄ της Βαυαρίας

Ο **Ερρίκος Ε΄**, γερμ. Heinrich V (απεβ. 1026) από τον Οίκο του Αρντέν ήταν δούκας της Βαυαρίας (1004-09, 17-26) και, ως Ερρίκος Α΄, κόμης του Λουξεμβούργου (998-1026).

## Βιογραφία
Ήταν γιος του Ζίγκφριντ κόμη του Λουξεμβούργου και της Χέντβιχ, κόρης του Έμπερχαρντ Δ΄ κόμη του Νόρντγκαου.

Έγινε επίτροπος (advocate) των αββαείων του Σαιν-Μαξιμίν του Τρηρ και του Σαιν-Γουιλιμπρόρ στο Έχτερναχ, κληρονομικοί τίτλοι της Οικογένειάς του.

Το 1004 στη Συνέλευση (Diet) του Ράτισμπον έλαβε τη Βαυαρία από τον σύζυγο της αδελφής του Κουνιγκούντας, τον Ερρίκο Β΄ των Οθωνιδών όταν αυτός από δούκας της Βαυαρίας έγινε βασιλιάς της Γερμανίας. Όταν το 1009 διαφώνησε με τον Ερρίκο Β΄, ο βασιλιάς του αφαίρεσε το δουκάτο, του το ξανάδωσε όμως το 1017.

Το 1026 απεβίωσε άγαμος και τον διαδέχθηκε ο γιος του αδελφού του Φρειδερίκου, ο Ερρίκος Β΄ ως κόμης του Λουξεμβούργου. Το δουκάτο της Βαυαρίας ο Κορράδος Β΄ των Σαλίων της Γερμανίας το έδωσε στον δικό του γιο Ερρίκο Γ΄, που όταν έγινε βασιλιάς της Γερμανίας το έδωσε στον Ερρίκο Β΄ κόμη του Λουξεμβούργου.

## Πηγές
* Kurt Reindel (1969), "Heinrich V.", Neue Deutsche Biographie (NDB) (in German), 8, Berlin: Duncker & Humblot, p. 342; (full text online)
* Sigmund Ritter von Riezler (1880), "Heinrich V.", Allgemeine Deutsche Biographie (ADB) (in German), 11, Leipzig: Duncker & Humblot, pp. 459–460

## Παραπομπές σε πηγές


Κατηγορία:Οίκος του Αρντέν
Φρειδερίκος του Λουξεμβούργου

Ο **Φρειδερίκος** (γερμ. *Friedrich*, 965 - 6 Οκτωβρίου 1019) από τον Οίκο του Αρντέν ήταν κόμης του Μόζελγκαου.

## Βιογραφία
Ήταν γιος του Ζήγκφρητ κόμη του Λουξεμβούργου και της Χέντβιχ, κόρης του Έμπερχαρντ Δ΄ κόμη του Νόρντγκαου.

Ο αδελφός του Ερρίκος έλαβε, ως Ερρίκος Α΄, την κομητεία του Λουξεμβούργου και αργότερα έγινε, ως Ερρίκος Ε΄, δούκας της Βαυαρίας. Ο Φρειδερίκος απεβίωσε το 1019 σε ηλικία 54 ετών. Το 1026 απεβίωσε ο αδελφός του Ερρίκος άγαμος και τον διαδέχθηκε ο γιος του Φρειδερίκου, ο Ερρίκος Β΄ ως κόμης του Λουξεμβούργου και αργότερα, ως Ερρίκος Ζ΄, και ως δούκας της Βαυαρίας.

## Οικογένεια
Νυμφεύτηκε μία γυναίκα, που το όνομά της ίσως ήταν Ερμεντρούντε κόμισσα του Γκλάιμπερκ και είχε τέκνα:
* Ερρίκος Ζ΄ απεβ. 1047, δούκας της Βαυαρίας.
* Φρειδερίκος π. 1003-1065, δούκας της Κάτω Λωρραίνης.
* Γκίζελμπερτ π. 1007-1059, κόμης του Λουξεμβούργου.
* Αντάλμπερο Γ΄ π. 1010-1072, επίσκοπος του Μετς.
* Τιερρύ, πατέρας του Πόππο επισκόπου του Μετς.
* Χέρμαν του Γκλάιμπεργκ.
* Ογίβη 990-1036, παντρεύτηκε τον Βαλδουίνο Δ΄ κόμη της Φλάνδρας.
* Ίμιτσα απεβ. 1055, παντρεύτηκε τον Γουέλφος Β΄ κόμη της Σουαβίας.
* Όντα, μέλος του Συλλόγου (canoness) του καθεδρικού του Ρεμίρεμοντ, μετέπειτα ηγουμένη του Σιν-Ρεμύ στη Λυνεβίλ.
* Γκιζέλα 1019-μετά το 1058, παντρεύτηκε τον Ράντουλφ κύριο του Άαλστ.

## Παραπομπές


## Πηγές
* Kreins, Jean-Marie (2007). Histoire du Luxembourg: des origines à nos jours. Presses universitaires de France. ISBN 978-2-13-056367-9.

Κατηγορία:Οίκος του Αρντέν
Αντάλμπερο Β΄ του Μετς

Ο **Αντάλμερο Β΄** (γερμ.: *Adalbero*, γαλλ.: *Adalberon*, περίπου 958 - 14 Δεκεμβρίου 1005) ήταν χριστιανός επίσκοπος του Μετς και του Βερντέν από το 984 μέχρι το 1005. Προερχόταν από τον Οίκο του Αρντέν.

## Βιογραφία
Ήταν ο πρωτότοκος γιος του Φρειδερίκου Α΄ δούκα της Άνω Λωρραίνης και της Βεατρίκης των Ροβερτιδών, κόρης του Ούγου του *μεγάλου*, δούκα των Φράγκων.

Έγινε Ρωμαιοκαθολικός επίσκοπος του Βερντέν (από το 984) και επίσκοπος του Μετς (984-1005). Αδέλφια του ήταν ο Θεοδώριχος Α΄, που διαδέχθηκε τον πατέρα τους ως δούκας της Άνω Λωρραίνης και η Ίντα, που παντρεύτηκε τον Ράντμποτ κόμη του Χάπσμπουρκ και  αρχηγέτης των Αψβούργων.

Ήταν ανιψιός του Αντάλμπερο Α΄ επισκόπου του Μετς και εξάδελφος του Αντάλμπερο αρχιεπισκόπου του Ρενς· ο ποιητής Αντάλμπερο επίσκοπος του Λoν (Laon) ήταν γιος εξαδέλφου του. Ο Αντάλμπερο Β΄ απεβίωσε το 1005 σε ηλικία 47 ετών.

## Παραπομπές


## Πηγές
* https://web.archive.org/web/20120327065511/http://www.saarland-biografien.de/Adalbero-II

Κατηγορία:Οίκος του Αρντέν
Κατηγορία:Επίσκοποι του 10ου αιώνα
Κατηγορία:Επίσκοποι του 11ου αιώνα
Κατηγορία:Επίσκοποι του Μετς
Κατηγορία:Επίσκοποι του Βερντέν
Επαρχία Ντονγκ (Ούλσαν)

Η **Επαρχία Ντονγκ** (Ντονγκ-γκου) είναι η ανατολική επαρχία της Ουλσάν, Νότια Κορέα.
Το όνομά της σημαίνει κυριολεκτικά "Ανατολική Πτέρυγα". Έχει έκταση 36 τ.χλμ. και πληθυσμό 185.954 κατοίκων το 2009.

## Διοικητικές διαιρέσεις
Η επαρχία Ντονγκ διαιρείται περαιτέρω σε γειτονιές. Οι γειτονιές αυτές περιλαμβάνουν τις εξής:
* Μπανγκό-ντονγκ (방어동)
* Ντέσονγκ-ντονγκ (대송동)
* Χουατζόνγκ-ντονγκ (화정동)
* Ιλσάν-ντονγκ (일산동)
* Τζόνχα 1-ντονγκ (전하1동)
* Τζόνχα 2-ντονγκ (전하2동)
* Νάμμοκ 1-ντονγκ (남목1동)
* Νάμμοκ 2-ντονγκ (남목2동)
* Νάμμοκ 3-ντονγκ (남목3동)

## Εκπαίδευση
Στην επαρχία βρίσκεται το ανατολικό παράρτημα του πανεπιστημίου του Ουλσάν. 

## Δείτε επίσης
* Κατάλογος επαρχιών της Νότιας Κορέας

## Εξωτερικοί σύνδεσμοι
* Ιστοσελίδα της επαρχίας

Κατηγορία:Επαρχίες του Ούλσαν
Αντάλμπερο Γ΄ του Μετς

Ο **Αντάλμπερο Γ΄** (γερμ.: *Adelbero*, γαλλ.: *Adalberon*, περίπου 1010 - 13 Νοεμβρίου 1072) ήταν χριστιανός επίσκοπος του Μετς. Προερχόταν από τον Οίκο του Αρντέν

## Βιογραφία
Ήταν γιος του Φρειδερίκου κόμη του Μόζελγκαου και της συζύγου του, που ίσως είχε το όνομα Ερμεντρούντε κόμισσα του Γκλάιμπερκ. Ο Αντάλμπερο Α΄ επίσκοπος του Μετς ήταν μεγάλος θείος του και ο Αντάλμπερο Β΄ επίσκοπος του Μετς ήταν εξάδελφος του πατέρα του.

To 1047 διαδέχθηκε τον θείο του Ντήτριχ Β΄ επίσκοπο του Μετς. Διακρίθηκε για την ευσέβειά του, τη μόρφωσή του, το συνετό τρόπο διοίκησης της επισκοπής και την πολιτική του επιρροή. Ήταν διδάσκαλος του Μπρούνο του Έγκουισχαϊμ-Ντάγκσμπουρκ, που έγινε επίσκοπος της Τουλ το 1026. Το 1049 ήταν παρών στη Συνέλευση στη Βορμς, που οργανώθηκε από τον Ερρίκο Γ΄ των Σαλίων της Γερμανίας, όπου αποφασίστηκε ο Μπρούνο να είναι ο υποψήφιος της Γερμανίας για την παπική καθέδρα. Αυτός εκλέχθηκε από το λαό της Ρώμης δια βοής (by acclamation) ως πάπας με το όνομα Λέων Θ΄.

Ο Αντάλμπερο Γ΄ ήταν παρών το 1050 στη Σύνοδο της Ρώμης, όπου αγιοποιήθηκε ο Γεράρδος επίσκοπος της Τουλ. Από τον Ερρίκο Δ΄ της Γερμανίας (γιο του Ερρίκου Γ΄) του παραχωρήθηκε η κομητεία του Σααρμπρύκεν. Ο Αντάλμπερο Γ΄ απεβίωσε το 1072 σε ηλικία 62 ετών.

## Παραπομπές


## Πηγές
* "Adalbero III of Luxembourg". Biographisch-Bibliographisches Kirchenlexikon (BBKL) (in German).
* Eugen Ewig (1953), "Adalbero III., Bischof von Würzburg", Neue Deutsche Biographie (NDB) (in German), 1, Berlin: Duncker & Humblot, p. 41; (full text online)
* Adolf Schinzl, Alberdingk Thijm (1875), "Adalbero I.", Allgemeine Deutsche Biographie (ADB) (in German), 1, Leipzig: Duncker & Humblot, p. 52 (Also describes Adalbero III)

## Εξωτερικοί σύνδεσμοι
* Adalbero III of Luxemburg at the Saarländic Biographies site

Κατηγορία:Οίκος του Αρντέν
Κατηγορία:Επίσκοποι του 11ου αιώνα
Κατηγορία:Επίσκοποι του Μετς
Ερρίκος Ζ΄ της Βαυαρίας

Ο **Ερρίκος Ζ΄**, γερμ. Heinrich VII (απεβ. 16 Οκτωβρίου 1047) από τον Οίκο του Αρντέν ήταν δούκας της Βαυαρίας (1042-47) και, ως Ερρίκος Β΄, κόμης του Λουξεμβούργου (1026-47).

## Βιογραφία
Ήταν γιος του Φρειδερίκου κόμη του Μόζελγκαου και της συζύγου του, που είχε μάλλον το όνομα Ερμεντρούντε κόμισσα του Γκλάιμπερκ.

Ο θείος του Ερρίκος ήταν Α΄ κόμης του Λουξεμβούργου και Ε΄ δούκας της Βαυαρίας. Το 1026 τον διαδέχθηκε ως Β΄ κόμης του Λουξεμβούργου και επίτροπος (advocat) των αββαείων Σαιν-Μαξιμίν στο Τρηρ και Σαιν-Βίλιμπρορτ στο Έχτερναχ. Το δουκάτο της Βαυαρίας ο Κορράδος Β΄ των Σαλίων της Γερμανίας το έδωσε στον δικό του γιο Ερρίκο Γ΄, που όταν έγινε βασιλιάς της Γερμανίας το έδωσε το 1042 στον Ερρίκο: έγινε ο Ερρίκος Ζ΄ δούκας της Βαυαρίας. Αυτό έγινε διότι ο Σάμουελ Άμπα της Ουγγαρίας έκανε επιδρομές στο δουκάτο και η Βαυαρία είχε ανάγκη μόνιμου στρατιωτικού διοικητή.

Έμεινε άγαμος και το 1047 τον διαδέχθηκε ο αδελφός του Γκίζελμπερτ ως κόμης του Λουξεμβούργου, ενώ το δουκάτο της Βαυαρίας επέστρεψε στον Ερρίκο Γ΄, που το έδωσε στον Κορράδο Α΄ των Ετσονιδών.

## Παραπομπές


## Πηγές
* Kurt Reindel (1969), "Heinrich V.", Neue Deutsche Biographie (NDB) (in German), 8, Berlin: Duncker & Humblot, p. 342; (full text online)
* Sigmund Ritter von Riezler (1880), "Heinrich V.", Allgemeine Deutsche Biographie (ADB) (in German), 11, Leipzig: Duncker & Humblot, pp. 459–460

## Εξωτερικοί σύνδεσμοι
* 

Κατηγορία:Οίκος του Αρντέν
Γκίζελμπερτ του Λουξεμβούργου

Ο **Γκίζελμπερτ**, γερμ. Giselbert (π. 1007 - 14 Αυγούστου  1059) από τον Οίκο του Αρντέν ήταν κόμης του Ζαλμ (Salm) και του Λονγουύ (Longwy)· μετά κόμης του Λουξεμβούργου (1047-59).

## Βιογραφία
Ήταν γιος του Φρειδερίκου κόμη του Μόζελγκαου και της συζύγου του, που ίσως το όνομά της να ήταν Έρμεντρουντε κόμισσα του Γκλάιμπερκ.

Ήταν κόμης του Ζαλμ και του Λονγουύ (Longwy). Το 1047 διαδέχθηκε τον αδελφό του Ερρίκο Β΄ ως κόμης του Λουξεμβούργου και επίτροπος (advocat) των αββαείων Σαιντ-Μαξιμίν στο Τρηρ και Σαιντ-Βίλιμπρορτ στο Έχτερναχ. Ήλθε σε αντιδικία με τον Πόππο των Μπάμπενμπερκ, αρχιεπίσκοπο του Τρηρ και ο αδελφός του Αντάλμπερο Γ¨ επίσκοπος του Μετς ανέλαβε τη διαιτησία.

Το 1050 ο πληθυσμός της πόλης του Λουξεμβούργου είχε αυξηθεί σημαντικά και ο Γκίζελμπερτ έκτισε νέο τείχος γύρω από την επεκταμένη πόλη.

## Οικογένεια
Νυμφεύτηκε μία γυναίκα, που το όνομά της δεν μας είναι γνωστό και είχε τέκνα:
* Κορράδος Α΄ π. 1040-1086, κόμης του Λουξεμβούργου.
* Χέρμαν π. 1035-1088, κόμης του Ζαλμ και αρχηγέτης του κλάδου Ζαλμ.
* κόρη, παντρεύτηκε τον Τιερρύ του Άμενσλαμπεν.
* κόρη, παντρεύτηκε τον Κούνο/Κόνρατ κόμη του Όλτινγκεν.
* Αντάλμπερον, απεβ. 1097 στην Αντιόχεια, μέλος του Συλλόγου (canon) του καθεδρικού του Μετς.
* Γιούττα, παντρεύτηκε τον Ούντο του Λίμμπουρκ.

## Παραπομπές


## Πηγές
* Kreins, Jean-Marie (2007). Histoire du Luxembourg: des origines à nos jours. Presses universitaires de France. ISBN 978-2-13-056367-9.

Κατηγορία:Οίκος του Αρντέν
Cosmote Sport

Το **Cosmote Sport** είναι μια premium sports υπηρεσία στην Ελλάδα, μέρος της ομότιτλης συνδρομητικής τηλεοπτικής πλατφόρμας που ανήκει στον ΟΤΕ. Ξεκίνησε το 2009 αρχικά ως **Conn-x TV Sports** και τα κανάλια εκπέμπουν στην COSMOTE TV μέσω δορυφόρου και μέσω ευρυζωνικής σύνδεσης.

Αποτελείται από 10 κανάλια και διαθέτει ζωντανή ποδοσφαιρική κάλυψη (πάνω από 100 ζωντανούς αγώνες ανά μήνα) από κορυφαία πρωταθλήματα στην Ευρώπη (Κύπελλο Ελλάδας, ΟΥΕΦΑ Τσάμπιονς Λιγκ και ΟΥΕΦΑ Γιουρόπα Λιγκ). Επίσης καλύπτει και άλλα αθλήματα όπως τη Φόρμουλα 1, την πετοσφαίριση και την αντισφαίριση.

## Κανάλια και περιεχόμενο
Η Cosmote Sport διαθέτει εννέα πολυπλεκτικά κανάλια:

### Cosmote Sport 1HD
Αγώνες από το Πρωτάθλημα Ελλάδας ποδοσφαίρου ανδρών, το ΟΥΕΦΑ Τσάμπιονς Λιγκ, το ΟΥΕΦΑ Γιουρόπα Λιγκ και το ΟΥΕΦΑ Κόνφερενς Λιγκ.

### Cosmote Sport 2HD
Αγώνες από τη Σέριε Α, το ΟΥΕΦΑ Τσάμπιονς Λιγκ, το ΟΥΕΦΑ Γιουρόπα Λιγκ και το ΟΥΕΦΑ Κόνφερενς Λιγκ.

### Cosmote Sport 3HD
Αγώνες από το ΟΥΕΦΑ Τσάμπιονς Λιγκ, το ΟΥΕΦΑ Γιουρόπα Λιγκ και κάποιους επιλεγμένους από το Πρωτάθλημα Ελλάδας ποδοσφαίρου ανδρών και τη Σέριε Α.

### Cosmote Sport 4HD
Αγώνες του NBA, του Πρωταθλήματος καλαθοσφαίρισης Ισπανίας, της Σούπερ Λιγκ Τουρκίας, του ΟΥΕΦΑ Τσάμπιονς Λιγκ και του ΟΥΕΦΑ Γιουρόπα Λιγκ.

### Cosmote Sport 5HD
Αγώνες από το Παγκόσμιο πρωτάθλημα μοτοσικλέτας, το ΟΥΕΦΑ Τσάμπιονς Λιγκ, το ΟΥΕΦΑ Γιουρόπα Λιγκ, την Σέριε Α, το Πετοσφαιρικό Τσάμπιονς Λιγκ, το ΕΟΧ Τσάμπιονς Λιγκ, το WRC, το Ευρωπαϊκό Πρωτάθλημα Ράλι και το DTM.

### Cosmote Sport 6HD
Όλα τα ATP Tour Masters 1000, ATP Tour 500, ATP Finals και αγώνες από το ATP Tour 250.

### Cosmote Sport 7HD
Αγώνες από το ΟΥΕΦΑ Τσάμπιονς Λιγκ, το ΟΥΕΦΑ Γιουρόπα Λιγκ, την Πριμέιρα Λίγα και το Παγκόσμιο πρωτάθλημα μοτοσικλέτας.

### Cosmote Sport 8HD
Αγώνες από το ΟΥΕΦΑ Τσάμπιονς Λιγκ, το ΟΥΕΦΑ Γιουρόπα Λιγκ, την Σέριε Α, το Πετοσφαιρικό Τσάμπιονς Λιγκ, τα ATP Tour Masters 1000 και τα ATP Tour 500.

### Cosmote Sport 9HD
Αγώνες από το ΟΥΕΦΑ Τσάμπιονς Λιγκ, το ΟΥΕΦΑ Γιουρόπα Λιγκ, το Πρωτάθλημα Εθνών ΟΥΕΦΑ και άλλες διοργανώσεις.

### Cosmote Sport Highlights HD
Στιγμιότυπα από το αρχείο των παραπάνω καναλιών σε όλα τα σπορ, νέα των παγκοσμίων πρωταθλημάτων και συνεχή ζωντανά αποτελέσματα αγώνων εντός και εκτός Ελλάδας.

## Λογότυπα

## Εξωτερικοί σύνδεσμοι
*Επίσημη ιστοσελίδα

Κατηγορία:Αθλητικοί τηλεοπτικοί σταθμοί
Κατηγορία:Tηλεοπτικοί σταθμοί της COSMOTE TV
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2009
Πόσο χαρούμενος είναι αυτός που αποκαλείται Τούρκος

Το **Ne mutlu Türküm diyene** (ελληνικά: *Πόσο χαρούμενος είναι αυτός που αποκαλείται Τούρκος*) είναι σύνθημα της Δημοκρατίας της Τουρκίας. Ο Μουσταφά Κεμάλ Ατατούρκ χρησιμοποίησε αυτή τη φράση στην ομιλία του για την 10η επέτειο της Δημοκρατίας της Τουρκίας, για πρώτη φορά στις 29 Οκτωβρίου 1933 (Ημέρα Δημοκρατίας). Το 1972, το Υπουργείο Εθνικής Παιδείας της Δημοκρατίας της Τουρκίας εισήγαγε αυτή τη φράση στον Μαθητικό Όρκο. Η ενέργεια αυτή ακυρώθηκε από την κυβέρνηση του AKP το 2013, αλλά επανεισάχθηκε από το Συμβούλιο της Επικρατείας το 2018. Ωστόσο το 2021, το τουρκικό Υπουργείο Παιδείας άσκησε έφεση κατά της απόφασης και το Συμβούλιο της Επικρατείας ανακάλεσε ξανά τον Φοιτητικό Όρκο.

## Παραπομπές


Κατηγορία:Μουσταφά Κεμάλ Ατατούρκ
Κατηγορία:Τουρκικός εθνικισμός
Γουλιέλμος Α΄ του Λουξεμβούργου

O **Γουλιέλμος Α΄**, γερμ. Wilhelm (1081-1131) από τον Οίκο του Αρντέν ήταν κόμης του Λουξεμβούργου (1096-1131).

## Βιογραφία
Ήταν γιος του Κορράδου Α΄ κόμη του Λουξεμβούργου και της Κλημεντίας των Πουατιέ, κόρης του Γουλιέλμου Ζ΄ δούκα της Ακουιτανίας.

Το 1096 διαδέχθηκε τον αδελφό του Ερρίκο Γ΄ ως κόμης του Λουξεμβούργου. Ήταν ο πρώτος που χρησιμοποίησε τον τίτλο "κόμης του Λουξεμβούργου" στα έγγραφά του. Όπως και οι προκάτοχοί του, ενεπλάκη σε διαφωνίες με τον Μπρούνο αρχιεπίσκοπο του Τρηρ το 1122 και το 1127, με αποτέλεσμα να αφοριστεί.

Απεβίωσε το 1131 σε ηλικία 50 ετών.

## Οικογένεια
Νυμφεύτηκε π. το 1105 τη Ματίλντε ή Λουιτγκάρντε του Νόρτχαϊμ, κόρη του Κούνο/Κόνρατ κόμη του Μπάιχλινγκεν και είχε τέκνα:
* Κορράδος Β΄ απεβ. 1136, κόμης του Λουξεμβούργου.
* Γουλιέλμος αναφέρεται το 1131 και το 1158, κόμης του Γκλάιμπερκ.
* Λουιτγκάρντε 1120-1170, παντρεύτηκε τον Ερρίκο Β΄ κόμη του Γκρανντπρέ.

## Παραπομπές


## Πηγές
* Kreins, Jean-Marie (2007). Histoire du Luxembourg: des origines à nos jours. Presses universitaires de France. ISBN 978-2-13-056367-9.

## Εξωτερικοί σύνδεσμοι
* 

Κατηγορία:Οίκος του Αρντέν
Επαρχία Μπουκ (Ουλσάν)

Η** Επαρχία Μπουκ **(Μπουκ-γκου) είναι η βορειότερη επαρχία του Ούλσαν στη Νότια Κορέα. Το όνομά της επαρχίας σημαίνει κυριολεκτικά "Βόρεια Πτέρυγα". Εκτείνεται περίπου από τον Κυκλικό Δρόμο προς την Μόχουα στη βόρεια και προς την ακτή στα ανατολικά.

## Δημογραφικά στοιχεία
Η έκταση είναι 80.41 τ.χλμ. και 149.676 ζούσαν στην επαρχία το 2006. Υπάρχουν 77.214 άνδρες και 71.183 γυναίκες. 961 άνδρες και 318 γυναίκες ήταν από άλλες χώρες το 2006. Σε κανένα ντονγκ (υποδιαίρεση) οι γυναίκες είναι περισσότερες από τους άνδρες.

## Διοικητικές διαιρέσεις
Τα 27 ντονγκ του Μπουκ-γκου είναι τα εξής:
* Τσανγκπιόνγκ-ντονγκ (Χάνγκουλ: 창평동)
* Τσόνγκοκ-ντονγκ (Χάνγκουλ: 천곡동)
* Ντέαν-ντονγκ (Χάνγκουλ: 대안동)
* Ντάλτσον-ντονγκ (Χάνγκουλ: 달천동)
* Ντάνγκσα-ντονγκ (Χάνγκουλ: 당사동)
* Όμουλ-ντονγκ (Χάνγκουλ: 어물동)
* Γκάντε-ντονγκ (Χάνγκουλ: 가대동)
* Γκούγιου-ντονγκ (Χάνγκουλ: 구유동)
* Χόγκιε-ντονγκ (Χάνγκουλ: 호계동)
* Χουάμπονγκ-ντονγκ (Χάνγκουλ: 화봉동)
* Χιόμουν-ντονγκ (Χάνγκουλ: 효문동)
* Τζόνγκτζα-ντονγκ (Χάνγκουλ: 정자동)
* Τζίντζανγκ-ντονγκ (Χάνγκουλ: 진장동)
* Τζούνγκσαν-ντονγκ (Χάνγκουλ: 중산동)
* Μέγκοκ-ντονγκ (Χάνγκουλ: 매곡동)
* Μούριονγκ-ντονγκ (Χάνγκουλ: 무룡동)
* Μιόνγκτσον-ντονγκ (Χάνγκουλ: 명촌동)
* Σάνχα-ντονγκ (Χάνγκουλ: 산하동)
* Σίνχιον-ντονγκ (Χάνγκουλ: 신현동)
* Σίντζον-ντονγκ (Χάνγκουλ: 신전동)
* Σίνμιονγκ-ντονγκ (Χάνγκουλ: 신명동)
* Σάνγκαν-ντονγκ (Χάνγκουλ: 상안동)
* Σίρε-ντονγκ (Χάνγκουλ: 시래동)
* Σόνγκτζονγκ-ντονγκ (Χάνγκουλ: 송정동)
* Γιάνγκτζονγκ-ντονγκ (Χάνγκουλ: 양정동)
* Γιόμπο-ντονγκ (Χάνγκουλ: 염포동)
* Γιόναμ-ντονγκ (Χάνγκουλ: 연암동)

## Τοπικά αξιοθέατα
Η παραλία Τζόνγκτζα (κορεατικά: 정자 해수욕장) είναι η πιο δημοφιλής στο Ούλσαν. Υπάρχουν αρκετά εστιατόρια ωμού ψαριού και ευχάριστα εστιατόρια-μπαρ που ευθυγραμμίζουν τον παραλιακό δρόμο. Οι περισσότεροι άνθρωποι στο Ούλσαν την επισκέπτονται σπάνια, επειδή βρίσκεται στην άλλη άκρη ενός διεστραμμένου δρόμου πάνω από τους λόφους νότια του Μούριονγκσαν (무룡산), τον δεύτερο μεγαλύτερο λόφο του Ούλσαν.

## Μεταφορές
Οι μεταφορές στο Μπουκ-γκου είναι απλές, καθώς το μεγαλύτερο μέρος του πληθυσμού είναι σε πολύ μικρή απόσταση είτε από τον Περιφερειακό Δρόμο ή την Εθνική Οδό 7, η οποία είναι ο κύριος δρόμος μέχρι την Ανατολική Ακτή της Νότιας Κορέας και η οποία, σε αυτό το σημείο, συνδέει το Ούλσαν με το Γκιόνγκτζου προς τα βόρεια. Το εγχώριο αεροδρόμιο του Ούλσαν (κωδικός IATA: USN), που εξυπηρετεί πτήσεις προς την Σεούλ βρίσκεται στο Μπουκ-γκου.

## Αδελφοποιημένες πόλεις
* Νόκουον-γκου

## Δείτε επίσης
* Κατάλογος των επαρχιών της Νότιας Κορέας
* Μπουκ-γκου (Ούλσαν, Νοτιοκορεατική εκλογική περιφέρεια)

## Παραπομπές


## Εξωτερικοί σύνδεσμοι
* Οτιδήποτε σχετικά με το Ούλσαν  (Αγγλικά)
* Επίσημη ιστοσελίδα (Κορεατικά)
* Επίσημη ιστοσελίδα  (Αγγλικά)

Κατηγορία:Επαρχίες του Ούλσαν
Κορράδος Β΄ του Λουξεμβούργου

Ο **Κορράδος Β΄**, γερμ. Conrad II (απεβ. 1136) από τον Οίκο του Αρντέν ήταν κόμης του Λουξεμβούργου (1131-1136).

## Βιογραφία
Ήταν γιος του Γουλιέλμου Α΄ κόμη του Λουξεμβούργου και της Ματίλντε ή Λουιτγκάρντε του Νόρτχαϊμ, κόρης του Κούνο/Κόνρατ κόμη του Μπάιχλινγκεν.

Το 1131 διαδέχθηκε τον πατέρα του. Από τον γάμο του δεν απέκτησε άρρεν τέκνο, έτσι όταν απεβίωσε το 1136 η κομητεία του Λουξεμβούργου επέστρεψε στον βασιλιά της Γερμανίας. Ο Λοθάριος Β΄ των Σούπλινμπουρκ της Γερμανίας έπρεπε να δώσει την κομητεία στην αδελφή του Κορράδου Β΄, τη Λουιγκάρντε και το σύζυγό της Ερρίκο Β΄ κόμη του Γκρανντπρέ, ο οποίος ήταν υποτελής του βασιλιά της Γαλλίας. Για να μην προσδεθεί το Λουξεμβούργο στα συμφέροντα του Λουδοβίκου ΣΤ΄ της Γαλλίας, προτίμησε να δώσει την κομητεία στην θεία του Κορράδου Β΄, την Ερμεζίντα και τον σύζυγό της Γοδεφρείδο Α΄ κόμη του Ναμύρ, που ήταν υποτελής του βασιλείου της Γερμανίας.

## Οικογένεια
Νυμφεύτηκε την Ερμενγάρδη, κόρη του Όθωνα Β΄ κόμη του Ζούτφεν· δεν απέκτησαν απογόνους.

## Πηγές
* Kreins, Jean-Marie (2007). Histoire du Luxembourg: des origines à nos jours. Presses universitaires de France. ISBN 978-2-13-056367-9.

## Αναφορές


Κατηγορία:Οίκος του Αρντέν
Χέρμαν του Ζαλμ

Ο **Χέρμαν**, γερμ. Hermann (π. 1035 – 28 Σεπτεμβρίου 1088), από τον Οίκο του Αρντέν ήταν κόμης του Ζαλμ (Salm) και αντίπαλος βασιλιάς της Γερμανίας (1081-88). Είναι ο αρχηγέτης ιδιαίτερου κλάδου, του Οίκου του Ζαλμ.

## Βιογραφία
Ήταν γιος του Γκίζελμπερτ κόμη του Λουξεμβούργου & Ζαλμ και της συζύγου του, το όνομα της οποίας δεν μας είναι γνωστό. Το 1059 ο μεγαλύτερος αδελφός του Κορράδος Α΄ διαδέχθηκε τον πατέρα τους ως κόμης του Λουξεμβούργου και ο Χέρμαν έλαβε το Ζαλμ.

### Η Έριδα της Περιβολής
Ο Κορράδος Α΄ έγινε πιστός υποστηρικτής του Ερρίκου Δ΄ των Σαλίων της Γερμανίας κατά την Έριδα της Περιβολής. Αφορμή δόθηκε από το ότι ενώ ο βασιλιάς της Γερμανίας επέλεγε τον νέο επίσκοπο με βάση τα εκκλησιαστικά του προσόντα, ο Ερρίκος Δ΄ τους επέλεγε με πολιτικά κριτήρια. Αυτό εξόργισε τον Γρηγόριο Ζ΄, που απαγόρευσε τον διορισμό κληρικών από λαϊκό. Όταν ο Ερρίκος Δ΄ δήλωσε, ότι ο πάπας είναι υποτελής του βασιλιά της Γερμανίας, αυτός τον αφόρισε, τον κήρυξε έκπτωτο και υποστήριξε την εκλογή άλλου βασιλιά.

#### Εκλογή νέου βασιλιά της Γερμανίας
Ο Ερρίκος Δ΄ για να συμφιλιωθεί, ταπεινώθηκε, ταξιδεύοντας στο κάστρο της Κανόσα, όπου φιλοξενείτο ο πάπας. Μερικοί πρίγκιπες στο Φόρχχαϊμ εξέλεξαν τον Ροδόλφο δούκα της Σουαβίας ως βασιλιά (1077), αλλά ο Ερρίκος Δ΄ τον νίκησε το 1080 στο Έλστερ· ο Ροδόλφος απεβίωσε από τα τραύματά του.

Όταν ο Ερρίκος Δ΄ ταξίδεψε στη Ρώμη για να στεφθεί, ευγενείς στο Όχσενφουρτ της Φραγκονίας εξέλεξαν τον Χέρμαν ως βασιλιά της Γερμανίας (1081), μάλιστα ο Ζήγκφρητ αρχιεπίσκοπος του Μάιντς τον έστεψε στο Γκόσλαρ. Δεν ήταν όμως δυναμικός αρχηγός όπως ο Ροδόλφος. Ο Ερρίκος Δ΄ στέφθηκε στη Ρώμη από τον αντίπαπα Κλήμη Γ΄ το 1084. Ο Χέρμαν αποσύρθηκε στη Σαξονία και όταν ήρθε εκεί ο Ερρίκος Δ΄ με στρατό, ο Χέρμαν διέφυγε στη Δανία. Είχε πάντα την υποστήριξη του Γρηγορίου Ζ΄ ως το 1085 που ο πάπας απεβίωσε.

Ο Χέρμαν με την εξέγερση του Έγκμπερτ Β΄ μαργράβου του Μάισσεν, μπόρεσε να επιστρέψει στη Γερμανία και με τη βοήθεια του συμμάχου του Γουέλφου Α΄ δούκα της Βαυαρίας νίκησε τον Ερρίκο Δ΄ στο Μπλάιχφελτ επί του Μάιν το 1086. Όταν ο Έγκμπερτ Β΄ συμφιλιώθηκε με τον Ερρίκο Δ΄, ο Χέρμαν, κουρασμένος από το να είναι ένα πιόνι στα συμφέροντα των πριγκίπων, αποσύρθηκε στις γαίες του. Εκεί σε μία αψιμαχία απεβίωσε το 1088 στο Κόχεμ σε ηλικία 53 ετών. Ο Ερρίκος Δ΄ απεβίωσε το 1106.

## Οικογένεια
Νυμφεύτηκε τη Σοφία του Φόρμπαχ, κόρη του Mέγκινχαρντ Ε΄ κόμη του Φόρμπαχ, και είχε τέκνα:
* Χέρμαν π. 1075-1136. Γιος του ήταν ο:
** Ερρίκος Α΄ π. 1105-1163/70. Γιος του ήταν ο:
*** Ερρίκος Β΄ π. 1160-1200/04.
* Όθων Α΄ π. 1080-1150, κόμης του Ζαλμ. Γιος του ήταν ο:
** Όθων Β΄ π. 1115-1148/9, κόμης του Ζαλμ.

## Αναφορά σε πηγές


Κατηγορία:Οίκος του Αρντέν
Κατηγορία:Οίκος του Ζαλμ
Κορράδος Α΄ του Λουξεμβούργου

Ο **Κορράδος Α΄**, γερμ. Conrad I (π. 1040 - 8 Αυγούστου 1086) από τον Οίκο του Αρντέν ήταν κόμης του Λουξεμβούργου (1059-1086).

## Βιογραφία
Ήταν γιος του Γκίζελμπερτ κόμη του Λουξεμβούργου· το όνομα της μητέρας του δεν μας είναι γνωστό.

Ενεπλάκη σε διένεξη με τον αρχιεπίσκοπο του Τρηρ για το αββαείο του Σαιν-Μαξιμίν στο Τρηρ, του οποίου ήταν επίτροπος (advocat). Αφορίστηκε από τον επίσκοπο και για να εξιλεωθεί έπρεπε να κάνει σημαντικές βελτιώσεις στο αββαείο και ένα ταξίδι στους Αγίους Τόπους. Κατά την επιστροφή από το ταξίδι, απεβίωσε στην Ιταλία.

Ίδρυσε πολλά αββαεία: του Ορβάλ το 1070, μαζί με τον Άρνολτ Α΄ κόμη του Κλινύ και του Άλτμυνστερ το 1083.

## Οικογένεια
Νυμφεύτηκε το 1075 την Κλημεντία των Πουατιέ, μάλλον κόρη του Γουλιέλμου Ζ΄ δούκα της Ακουιτανίας και είχε τέκνα:
* Ματίλντα απεβ. 1070, παντρεύτηκε τον Γοδεφρείδο κόμη του Μπλάισγκαου.
* Ερρίκος Γ΄ απεβ. 1096, κόμης του Λουξεμβούργου.
* Ροδόλφος απεβ. 1099, ηγούμενος του Σαιν-Βανν στο Βερντέν.
* Κόνρατ αναφέρεται το 1080.
* Αντάλμπερο απεβ. 1098, αρχιδιάκονος του Μετς. Ακολούθησε τον στρατό του Γοδεφρείδου κόμη του Μπουγιόν στην Α΄ Σταυροφορία και εκτελέστηκε από τους Τούρκους στην Αντιόχεια.
* Ερμεσίνδη 1075-1143, κόμισσα του Λουξεμβούργου. Παντρεύτηκε πρώτα τον Αλβέρτο Β΄ κόμη του Έγκισχαϊμ & Ντάγκσμπουρκ και μετά τον Γοδεφρείδο Α΄ κόμη του Ναμύρ. Με τον 2ο γάμο της η κομητεία της πέρασε στον Οίκο του Ναμύρ.
* Γουλιέμος Α΄ 1081-1131, κόμης του Λουξεμβούργου.

## Πηγές
* Kreins, Jean-Marie (2007). Histoire du Luxembourg: des origines à nos jours. Presses universitaires de France. ISBN 978-2-13-056367-9.

## Αναφορές


Κατηγορία:Οίκος του Αρντέν
Ερρίκος Γ΄ του Λουξεμβούργου

Ο **Ερρίκος Γ΄**, γερμ. Heinrich III (απεβ. 1096) από τον Οίκο του Λουξεμβούργου ήταν κόμης του Λουξεμβούργου (1086-96).

## Βιογραφία
Ήταν γιος του Κορράδου Α΄ κόμη του Λουξεμβούργου και της Κλημεντίας των Πουατιέ, κόρης του Γουλιέλμου Ζ΄ δούκα της Ακουιτανίας.

Το 1086 διαδέχθηκε τον πατέρα του ως κόμης του Λουξεμβούργου. Είναι ο πρώτος κόμης που εγκαταστάθηκε μόνιμα στο κάστρο του Λουξεμβούργου. Σε έγγραφο του 1089 αναφέρεται ως "comes Henricus de Lutzeleburg", που είναι η πρώτη καταγεγραμμένη αναφορά του τίτλου του κόμη του Λουξεμβούργου.

Απεβίωσε το 1096 άγαμος και τον διαδέχθηκε ο αδελφός του Γουλιέλμος Α΄ ως κόμης του Λουξεμβούργου.

## Αναφορές


## Πηγές
* Kreins, Jean-Marie (2007). Histoire du Luxembourg: des origines à nos jours. Presses universitaires de France. ISBN 978-2-13-056367-9.

Κατηγορία:Οίκος του Αρντέν
Παλαιοσταφίδα Αχαΐας

Η **Παλαιοσταφίδα** είναι μικρός ημιορεινός οικισμός του Νομού Αχαΐας, αποτελεί τμήμα της Τοπικής Κοινότητας Ακράτας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ακράτας ως τμήμα του πρώην Δημοτικού διαμερίσματος Ακράτας.

## Γενικά στοιχεία
Παλιότερα ονομαζόταν «Παληοσταφίδα» και η ονομασία του διορθώθηκε στη σημερινή στις 16/10/1940. Μαζί με το γειτονικό οικισμό Φούρνοι αποκαλούνται «Κάτω Πύργος» σε αντιδιαστολή με την ονομασία «Απάνω Πύργος», που αφορά το χωριό Πύργος, επειδή οι κάτοικοί τους προερχόμενοι από εκεί κατέβαιναν και ξεχειμώνιαζαν στα πεδινά, έως ότου οι οικισμοί αυτοί απέκτησαν μορφή μόνιμης εγκατάστασης.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Παλαιοσταφίδας Αχαΐας. eetaa.gr. Ανακτήθηκε: 01/07/2018.
* Ε.Ε.Τ.Α.Α. - Διοικητικές μεταβολές Κοινότητας/Δήμου Ακράτας Αχαΐας (1878-1985). eetaa.gr. Ανακτήθηκε: 01/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ακράτας
Κατηγορία:Δήμος Αιγιαλείας
Άμπελος Αχαΐας

Η **Άμπελος** είναι ημιορεινός οικισμός του Νομού Αχαΐας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ακράτας ως έδρα του ομώνυμου πρώην δημοτικού διαμερίσματος. Η τοπική κοινότητα Αμπέλου είναι χαρακτηρισμένη ως αγροτικός ημιορεινός οικισμός, με έκταση 3,399 χμ² (2011).

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
### Πληθυσμός

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Αμπέλου Αχαΐας. eetaa.gr. Ανακτήθηκε: 14/12/2017.
* Ε.Ε.Τ.Α.Α. - Διοικητικές μεταβολές Κοινότητας Αμπέλου Αχαΐας. eetaa.gr. Ανακτήθηκε: 14/12/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ακράτας
Κατηγορία:Δήμος Αιγιαλείας